Luis Enrique nu exclude posibilitatea de a reveni la FC Barcelona: "Aș vrea să mă întorc"
Luis Enrique este la momentul actual cel mai bine plătit antrenor din Ligue 1, având un salariu lunar în valoare de 920.000 de euro, la PSG.
Xavi Hernandez a anunțat că va părăsi FC Barcelona la sfârșitul sezonului, iar în presă au apărut informații potrivit cărora Luis Enrique ar putea ajunge pe banca tehnică a catalanilor.
Antrenorul spaniol a spus că este fericit la gruparea pariziană, dar nu a exclus posibilitatea unei reveniri în viitor.
"În viitor, desigur, aș vrea să mă întorc la Barca. Înțeleg că acum este dificil ca drumurile noastre să se încrucișeze, dar pe viitor nu se știe niciodată. Momentan nu am văzut ca cei de la Barcelona să declare că mă vor ca antrenor.
Sunt o persoană care are o regulă strictă: să-și îndeplinească contractele și să îi răsplătesc pe oamenii care au încredere în mine. Sunt fericit la Paris și nu îmi rup momentan contractul", a declarat Xavi.
Luis Enrique are contract cu PSG până pe 30 iunie 2025.